armvectores/hy_wikipedia_2023 huggingface dataset:
Յան Գրեգուշ

Յան Գրեգուշ (սլովակ.՝ Ján Greguš, հունվարի 29, 1991(1991-01-29), Նիտրա, Slovak Republic, Չեխիայի և Սլովակիայի Ֆեդերատիվ Հանրապետություն), սլովակ ֆուտբոլիստ, Կոպենհագեն ֆուտբոլային ակումբի և Սլովակիա ազգային հավաքականի կիսապաշտպանն է։


== Ակումբային կարիերա ==
Կարիերան սկսել է Նիտրա ակումբի երիտասարդական կազմում։ 2009 թ. սկսել է խաղալ ակումբի հիմնական կազմում։ Նիտրայի կազմում անցկացնելով 4 հանդիպում ֆուտբոլիստը տեղափոխվում է չեխական Բանիկ ակումբ։ 2013 թ. Գրեգուշը վարձավճարով տեղափոխվում է անգլիական Բոլթոն Ուոնդերերս, որի կազմում խաղադաշտ դուրս չի գալիս։ Հայտնի չեխ ֆուտբոլիստ Ռադեկ Սլոնչիկը նշում էր, որ Անգլիայում անցկացրած տարին ֆուտբոլիստին տվել է թանկարժեք փորձ։ 2014 թ. դեկտեմբերին ֆուտբոլիստը պայմանագիր է ստորագրում չեխական Յաբլոնեց ակումբի հետ։ Առաջին հանդիպումը նոր ակումբի կազմում անցկացրել է 2015 թ. փետրվարի 20-ին։


== Ազգային հավաքականի կազմում ==
Սլովակիայի երիտասարդական հավաքականի ավագն է։ 2015 թ. մարտի 23-ին Գրեգուշը հրավիրվել է Սլովակիայի ազգային հավաքական մասնակցելու Լյուքսեմբուրգի ազգային հավաքականի հետ կայանալիք ընկերական խաղին։ Այս խաղում Գրեգուշը մնում է պահեստայինների նստարանին։ Ազգային հավաքականի կազմում իր մեկնարկային հանդիպումն անցկացրել է մարտի 31֊ին, երբ թիմն ընկերական հանդիպում էր անցկացնում Չեխիայի ազգային հավաքականի հետ։ Այս խաղում Գրեգուշը դառնում է խաղի միակ գոլային փոխանցման հեղինակը, իսկ գոլի հեղինակ է դառնում Օնդրեյ Դուդան։


== Նվաճումներ ==
 Յաբլոնեց

Չեխիայի առաջնության բրոնզե մեդալակիր ֊ 2014/15


== Ծանոթագրություններ ==


== Հղումներ ==
Գրեգուշը Յաբլոնեց ակումբի կայքում (չեխ.)
Գրեգուշը fotbal.idnes.cz կայքում (չեխ.)
Գրեգուշը eu-football.ru կայքում(չաշխատող հղում)
Սուբայ

Սուբայ (ռուս.՝ Субай, բաշկիրերեն՝ Субай), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Prisencolinensinainciusol

«Prisencolinensinainciusol» (արտասանվում է  Պրիզենկոլինենսինայնչուզոլ), իտալացի երգիչ և դերասան Ադրիանո Չելենտանոյի հայտնի երգը, որն ստեղծել և կատարել է նա, ինչպես նաև կինը՝ Կլաուդիա Մորին։


== Ստեղծագործության մասին ==
Երգը մինչ այժմ մեծ ճանաչում ունի Իտալիայում. Rai Uno հեռուստաալիքով հաճախ է ցուցադրվում Ադրիանոյի և պարուհի Ռաֆայելա Կառայի մասնակցությամբ տեսահոլովակը, որտեղ նրանք կատարում են երգը՝ երաժշտության տակ կատարելով համաչափ շարժումներ։ Առաջին անգամ կատարվել է որպես սինգլ 1972 թվականի նոյեմբերի 3-ին, ապա թողարկվել է «Nostalrock» ալբոմում։
Երգի տեքստն իրենից ներկայացնում է մաքուր գլոսոլալիա՝ հորինված բառեր, որոնք ոչինչ չեն նշանակում։ Տեքստի հնչողությունը հիշեցնում է անգլերենի և իտալերենի խառնուրդ։ Կատարվել է ռեչիտատիվով, կարելի է գնահատել որպես առաջին ռեփ փորձարարություններից մեկը։ Երգը երկար ժամանակ եղել է եվրոպական հիթ-շքերթների վերին հորիզոնականներում, տեղ է գտել ամերիկյան փոփ շքերթներում։ Ներկայումս երգը բավականին հայտնի է համացանցային մեմերի շրջանում. ստեղծումից քառասուն տարի անց այն հանրաճանաչություն է ձեռք բերել ԱՄՆ-ում շնորհիվ բլոգերի Կորի Դոկտորոուի, որը հիացած էր երգով և Չելենտանոյին անվանել է «երաժշտական նորարարության լեգենդ և առաջատար»։ Երգի հիման վրա ստեղծվել են տասնյակից ոչ պակաս ռեմիքսներ (դրանցից երկուսը թողարկվել են Չելենտանոյի Alla corte del remix ալբոմում)։ 2014 թվականին երգը կատարվել է համակարգչային Forza Horizon 2 խաղի անոնսում։ 2016 թվականին Le migliori ալբոմում ներառվել է այս երգի ռիմեյքը, որն ստեղծել է իտալացի հայտնի դիջեյ Բենի Բենասին, նույն թվականի դեկտեմբերին երգի հիման վրա նկարահանվել և թողարկվել է տեսահոլովակ։
1987 թվականին Խորհրդային Միությունում համերգի ժամանակ Ադրիանո Չելենտանոն խոստովանել է, որ այս երգով ցանկացել է ասել շատ մարդկանց հաղորդակցվելու անկարողության մասին, որոնք չեն կարողանում են հասկանալ միմյանց։


== Ծանոթագրություններ ==
Ալեքսանդր Շահվերդով

Ալեքսանդր Շահվեդով (Շահվեդյան) Եգորի (հոկտեմբերի 1, 1878(1878-10-01), Այգեհատ, Հայաստան - 1937), Անդրկովկասում  խորհրդային ռեժիմի հաստատման աջակից, կուսակցական և քաղաքական գործիչ, ԽՄԿԿ անդամ (1912)։
Սովորել է Թիֆլիսի, ապա՝ Բաքվի դասական գիմնազիաներում։ Ավարտել է Պետերբուրգի համալսարանի իրավաբանական ֆակուլտետը 1907։ Հեղափոխական գործունեության մեջ ներգրավվել է դեռևս գիմնազիայում սովորելիս։ Բաքվում հաճախել է աշակերտական մարքսիստական խմբակի պարապմունքներին և մասնակցել հեղափոխական շարժումներին։ 1905 թվականին, Պետերբուրգի Նևսկի հրապարակում տեղի ունեցած ուսանողական ցույցին ակտիվ մասնակցության համար, վտարվել է համալսարանից։ 1907 թվականին վերադարձել է Թիֆլիս։ Հետապնդումներից խուսափելու նպատակով տեղափոխվել է Քութայիս, որտեղ աշխատել է որպես հաշտարար դատավոր։ 1912 թվականից կապեր հաստատելով Սարգիս Կասյանի, Ֆիլիպ Մախարաձեի, Ասքանազ Մռավյանի և այլոց հետ՝ կատարել է կուսակցության Թիֆլիսի կազմակերպության հանձնարարությունները։ 1917 թվականին ՌՍԴԲԿ-ի կողմից ներկայացվել է Թիֆլիսի քաղաքային դումայի դեպուտատ։ Հեղափոխական գործունեության համար երկու անգամ (1917 և 1920) ձերբակալվել է։ 1920 թվականին աշխատել է Խորհրդային Ռուսաստանի Թիֆլիսի ներկայացուցչությունում։ 1921 թվականին հրավիրվել է Հայաստան և նշանակվել ՀԽՍՀ բանգյուղտեսչության ժողկոմ, ապա՝ արդարադատության ժողկոմ։ 1923 թվականին նշանակվել է Անդրֆեդերացիայի Կենտգործկոմի քարտուղար։
Թանգարանային կրթության կենտրոն

Թանգարանային կրթության կենտրոն


== Պատմություն ==
2014 թ․ հոկտեմբերի 2-ին ԴԻ-ՎԻ-ՎԻ Ինթերնեյշնալ (Գերմանիայի ժողովրդական բարձրագույն դպրոցների միության միջազգային համագործակցության ինստիտուտ), Թանգարանների աշխատողների և բարեկամների ասոցիացիայի և Արամ Խաչատրյանի տուն-թանգարանի միջև կնքվել է հուշագիր՝ թանգարանների կրթական ծրագրերի զարգացման կենտրոն հիմնելու մասին։ Թանգարանային կրթության կենտրոնի հանդիսավոր բացման արարողությունը տեղի է ունեցել 2014 թ․դեկտեմբերի 5-ին Երևանում։
Կենտրոնի նպատակներն են՝

նպաստել Հայաստանի թանգարաններում կրթական ծրագրերի մշակմանն ու ներդրմանն ու այլընտրանքային կրթության զարգացմանը,
արտերկրյա և տեղի փորձագետների ներգրավմամբ կազմակերպել վարժանքներ, սեմինարներ և գիտաժողովներ՝ թանգարանների աշխատողների կրթական ծրագրեր իրականացնելու կարողությունները զարգացնելու նպատակով,
թանգարաններին տրամադրել մասնագիտական խորհրդատվություն և մշակել թանգարանային կրթության տարբեր խնդիրների նվիրված մեթոդական ձեռնարկներ,
նպաստել աշխարհի (մասնավորապես եվրոպական) թանգարանների լավագույն կրթական ծրագրերի և մեթոդների ձեռքբերմանը և դրանց տեղայնացմանը թանգարաններումԹանգարանային կրթության կենտրոնի գործունեության առանցքում կարևոր են վարպետաց դասերի, կրթական ծրագրերի շնորհանդեսների, մասնագիտական քննարկումների և դասախոսությունների կազմակերպումը թանգարանների աշխատողների, հանրակրթական դպրոցների ուսուցիչների, ինչպես նաև պետական և մասնավոր հատվածի շահագրգիռ ներկայացուցիչների շրջանում։


== Տես նաև ==
Թանգարանների միջազգային խորհուրդ
Թանգարանների միջազգային օր


== Ծանոթագրություններ ==


== Արտաքին հղումներ ==
Երևանում բացվել է թանգարանային կրթության կենտրոն
Թանգարանային կրթության կենտրոնի բացումը և «Շարունակական կրթությունը թանգարաններում» Եվրոպական ուղեցույցի շնորհանդեսը
http://museumedu.am Archived 2019-02-05 at the Wayback Machine.
Մարջան Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Մարջան Ավետիսյան (հուլիսի 9, 1982(1982-07-09), Մեծամոր, Հոկտեմբերյանի շրջան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Մարջան Ավետիսյանը ծնվել է Հոկտեմբերյանի շրջանի Մեծամոր քաղաքում։ 1999 թվականին նա ավարտել է Մեծամորի թիվ 3 միջնակարգ դպրոցի 12-րդ դասարանը։ 2001-2005 թվականներին սովորել է Երևանի թատրոնի և կինոյի պետական ինստիտուտի դերասանական ֆակուլտետում։
Բարձրագույն ուսումնական հաստատությունն ավարտելուց հետո, 2005 թվականին Ավետիսյանն ընդունվել է աշխատելու Երևանի Գաբրիել Սունդուկյանի անվան ազգային ակադեմիական թատրոնում։
2007 թվականից աշխատել է Հայաստանի հանրային հեռուստաընկերությունում։ Նույն թվականին մասնակցել է «Երկու աստղ» երաժշտական նախագծին։
Մարջան Ավետիսյանը նկարահանվել է տարբեր ֆիլմերում և խաղացել տարբեր թատերական ներկայացումներ։


== Ֆիլմագրություն ==


== Ծանոթագրություններ ==
Պենտատոնիկա

Պենտատոնիկա, հնգատոն (հուն․ πέντε — հինգ և տոն), հինգ աստիճանից բաղկացած անկիսատոն օկտավային լադ, որի հնչյունները կարող են դասավորվել հաջորդական մաքուր կվինտաներով։ Կիսատոների բացակայության հետևանքով աստիճանների միջև ձգողականությունները սուր չեն, որոշակի լադային կենտրոն (տոնիկա) չի դրսևորվում, աստիճաններից յուրաքանչյուրը կարող է տոնիկայի դերը ստանձնել, ուստի և միևնույն հնչյունակազմը կարող է հանդես գալ լադային հինգ տարբեր հնչյունաշարով՝ Առավել գործն, են ա-ն և ե-ն, որոնք, հաճախ համատեղ հանդես գալով, առաջացնում են զուգահեռ մաժոր-մինոր փոփոխական համակարգ։ Պենտատոնիկան տարածված է աշխարհի շատ ժողովուրդների (դրանց թվում՝ շոտլանդացիների և հունգարների) երաժշտության մեջ, բայց առավել բնորոշ է Արևելքի համար (Վիետնամի, Չինաստանի՝ այստեղից «չինական գամմա» անվանումը, Սովետական Միության մեջ՝ թաթարների, բաշկիրների, բուրյաթների և այլոց համար)։ Պենտատոնիկա են կոչում նաև հինգաստիճանանոց կիսատոնային սի-դո-մի-ֆա-սոլ (-սի) լադը և օկտավան հինգ մոտավորապես հավասար մասի բաժանված հնչյունաշար ունեցող լադը (հանդիպում են, օրինակ, Ինդոնեզիայի ժողովուրդների երաժշտության մեջ)։
Յակուտներ

Յակուտներ հին ինքնանվանումը՝ УРАНХАЙДАР Ուրանխայ ուրանհայ, ինքնանվանումը՝ յակուտերեն․ Saxalar Сахалар Саха -- Սախա, Սախալար - Յակուտներ, մոնղոլոիդ ազգություն, Ռուսատանի Դաշնության Սախա-Յակուտիայի Հանրապետության հիմնական բնակչությունը։ Բնակվում են նաև Կրասնոյարսկի երկրամասի հյուսիսում, Մագադանի, Սախալինի և Ամուրի մարզերում, Սախա-Յակուտիայում, Ռուսաստանի Հյուսիս-արևելքում։ Ամբողջ աշխարհում ընդհանուր թիվը՝ 820000 հազար մարդ (2020)։ Խոսում են ոչ միայն յակուտերեն, ռուսերեն, երբեմն նույնիսկ այլ լեզուներով։ Սախա Յակուտները պատկանում են Հյուսիսային Արևելյան Մոնղոլոիդ ռասային, արկտիկական և տունգուսային տունգուսոիդ բայկալոիդ բայկալական և միջին տիպերին։
Բաժանվում են մի շարք տեղական խմբերի։ Ըստ հնագիտական և ազգագրական տվյալների, Յակուտները ձևավորվել են բայկալի շրջանի մոնղոլական տունգուսա-մանչժուրական ցեղերի վերաբնակիչների կողմից հյուսիսի տունգուսա-մանչժուրական ցեղերի ձուլման հետևանքով։ Ենթադրվում է, որ Յակուտների հարավ նախնիների վերջին ալիքը Լենայի միջին ավազան է ներթափանցել 13-14-րդ դարերում։
Յակուտների որոշ խմբեր, օրինակ՝ հյուսիսարևմտյան եղջերվապահները, առաջացել են համեմատաբար ոչ վաղուց, էվենկների հետ միասերման հետևանքով։ Ռուսական պետության կազմի մեջ մտնելը (1720-ական թվականներ) արագացրեց նրանց սոցիալ-տնտեսական և մշակութային զարգացումը, որոշ մարդիկ յակուտների ասոցիացնում են խալխա մոնղոլների հետ, դունսյանների, դունգանների ու էվենկների հազվադեպ ճապոնական ազգությունների հետ։
16-17-րդ դարերում Յակուտները հիմնականում զբաղվում էին անասնապահությամբ որսորդությամբ ու ձկնորսությունով, 18-րդ դարից՝ նաև հողագործությամբ։ Որսորդությունը և ձկնորսությունը կատարում էին օժանդակ դեր։ 19-րդ դարի սկզբին Յակուտների մեծ մասի մեջ տարածվեց քրիատոնեություն, որոշ յակուտներ կրոնը տենգրիականությունը ու բուրխանականություն է նաև Աայի կրոնը, և շամանականությունը։ Սախա Յակուտները որոնք ըստ որոշակի մարդկանց ասածի և որոշակի յակուտների ասածի թյուրքախոս թյուրքամոնղոլական ազգություն են, բայց իրականում այսպինի բան չկա՝ քանի որ Սախա Յակուտները ավելի շատ ունեն էվենկամոնղոլական ծագում, քանի որ Սախա Յակուտները ավելի հին ազգություն են քան ցանկացած թյուրքական ազգեր, սախա յակուտերենի լեզվի յակուտական բառերի 20-22% թյուրքական է, մնացած մեծ մասը մոնղոլական, էվենկական մանչժուրական ու ճապոնական բառերը ու չինական բառերը, 4,1% չուկչայական բառերը։
Մարթա Շեբեշտիեն

Մարթա Շեբեշտիեն (հունգարերեն: [ˈmaːrtɒ ˈʃɛbɛʃceːn], օգոստոսի 19, 1957(1957-08-19), Բուդապեշտ, Հունգարական Ժողովրդական Հանրապետություն), հունգարացի ժողովրդական վոկալիստ, կոմպոզիտոր և դերասանուհի։


== Վաղ կյանք ==
Շեբեշտիենը ծնվել է Բուդապեշտում, Հունգարիա։ Նրա մայրը կոմպոզիտոր է, եղել է Զոլտան Կոդայի ուսանողը։ Հայրը եղել է տնտեսագետ և գրող։ Երբ Շեբեշտիենը յոթ տարեկան էր, հայրը, որպես այցելու պրոֆեսոր (Ֆորդ հիմնադրամի դրամաշնորհով) վերադառնալով ԱՄՆ-ից, Սմիթսոնյան ինստիտուտից տուն էր բերել էթնիկ երաժշտության ձայնագրությունների մեծ հավաքածու։ Շեբեշտիենը սովորել է Բուդապեշտի քերականական դպրոցում՝ Միկլոշ Ռադնոտիի մոտ։


== Գործունեություն ==
Շեբեշտիենը հունգարական Muzsikás ժողովրդական խմբի հիմնադիր անդամ է։ Հայտնի է Սոմոգիի և Տրանսիլվանիայի ժողովրդական երգերի մշակումներով, որոնց մի մասը տեղ է գտել Deep Forest-ի Boheme ալբոմում, որը 1996 թվականին արժանացել է Գրեմմի մրցանակի՝ լավագույն համաշխարհային երաժշտական ալբոմի համար։ Նա նաև մշակել է հինդի, իդիշ, սերբական, բուլղարական, սլովակական ժողովրդական երգերը հունգարական ավանդական ոճով։ Երգել, ինչպես նաև նյութեր է ամբողջացրել Towering Inferno-ի Kaddish ալբոմի համար (Ռիչարդ Վոլֆսոն և Էնդի Սաունդերս, 1993)։ 2008 թվականին թողարկված Big Blue Bal ալբոմից կատարել է  "Rivers" երգը։ 
Շեբեշտիենի "Szerelem, szerelem" երգը, որը կատարել է Muzsikás խմբի հետ, ներկայացվել է «Անգլիացի հիվանդը» ֆիլմում (1996)։ Muzsikás-ի հետ համատեղ ձայնագրած ևս երեք երգ ներառվել է «Ghibli» կինոընկերության կողմից լույս տեսած Դեռ երեկ անիմե ֆիլմում՝ "Teremtés" («Արարում»), "Hajnali nóta" («Առավոտյան երգ»), and "Fuvom az énekem" («Երգում եմ իմ երգը»)։ Կոստա Գավրասի 1989 թվականին նկարահանած «Երաժշտական արկղ» ֆիլմում ներկայացվել է Շեբեշտիենի «Mária altatója» երգը։
2010 թվականի հունիսի 1-ին Շեբեշտիենն արժանացել է ՅՈՒՆԵՍԿՕ-ի խաղաղության արվեստագետ կոչմանը։


== Ընտրված սկավառակագրություն ==


=== Որպես առաջնային արտիստ ===
Márta Sebestyén and Muzsikás (Hannibal, 1987)
Apocrypha (Hannibal, 1992)
Kismet (Hannibal, 1996)


=== Էնդի Իրվայնի և Դեյվի Սփիլանի հետ ===
EastWind (Tara, 1992)


=== Այլ արվեստագետներրի հետ ===
The Rough Guide to the Music of Eastern Europe (World Music Network, 1999)
Big Blue Ball (Real World, Rykodisc, 2008)


== Ծանոթագրություններ ==


== Արտաքին հղումներ ==
Márta Sebestyén official website (Hungarian) Archived 2021-03-23 at the Wayback Machine.
Márta Sebestyén official website (English) Archived 2020-09-26 at the Wayback Machine.
Deep Forest official website
Muzsikás official website
Chevrolet

Chevrolet (ՄՀԱ [ˈʃɛvrəleɪ]), Շեվրոլե (ԱՄՆ-ում օգտագործում են նաև ոչ պաշտոնական անվանում Chevy), ավտոմեքենայի մակնիշ, արտադրողը և իրացնողը General Motors կորպորացիան է։
Շեվրոլեն համարվում է ամենահայտնի միջին դասի կոնցերնը GM-ում։ 2007 թվականին իրացվել է 2.6 միլիոն ավտոմեքենաներ։


== Մոդելներ ==

150
210
Apache
Astro
Avalanche
Aveo
Bel Air (1950—1976)
Beretta (1987—1996)
Biscayne (1958—1972)
Blazer
Brookwood
C/K (1960—1999)
Camaro (1967— ներկա ժամանակ)
Caprice (1965—1996)
Captiva
Cavalier (1982—2004)
Celebrity
Chevelle (1964—1977)
Chevette (1976—1987)
Citation
Cobalt
Colorado (2004 — ներկա ժամանակ)
Corsica (1987—2000)
Corvair (1960—1969)
Corvette (1953 — ներկա ժամանակ)
Cruze (2009 — ներկա ժամանակ)
Deluxe (1941—1952)
Del Ray (1958)
El Camino
Epica
Equinox
Evanda
Express
Fleetline
Fleetmaster
Forester (2004—2005)
HHR (2005 — ներկա ժամանակ)
Impala (1958—1985, 1994—2000, 2000 — ներկա ժամանակ)
Laguna (Laguna)
Lacetti
Lanos (Lanos)
Lumina
Mako Shark (1961)
Malibu
Monte Carlo
Monza (1975—1980)
Niva (2002 — ներկա ժամանակ)
Nomad
Nova
Optra
Orlando
Prisma[7]
Rezzo
Silverado
Spark
Sprint
SSR (2004 — ներկա ժամանակ)
Styleline
Suburban (1936 — ներկա ժամանակ)
S-10
Tahoe
TrailBlazer
Tracker
Uplander
Vega (1971—1977)
Volt
Viva (2004—2008)
Venture (1997—2005)


== Ծանոթագրություններ ==


== Արտաքին հղումներ ==
Ընկերության պաշտոնական կայքը
Ընկերության հայկական պաշտոնական կայքը Archived 2014-10-21 at the Wayback Machine.
Կոմպանեևսկի շրջան

Կոմպանեևսկի շրջան (ուկրաիներեն՝ Компаніївський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Կոմպանեևկա։


== Աշխարհագրություն ==
Շրջանի տարածքի մակերեսը կազմում է 967 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 15629 մարդ։ Բնակչության խտությունը կազմում էր 16,16 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բլաժենիկ

Բլաժենիկ (ուկրաիներեն՝ Блаженик), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Բլաժենիկ գյուղում բնակվում էր 148 մարդ։ Բնակավայրը զբաղեցնում է 0,763 կմ² տարածք։ Բնակչության խտությունը կազմում էր 193,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թեժլեռան նեֆելինային սիենիտների հանքավայր

Թեժլեռան նեֆելինային սիենիտների հանքավայր, հանքավայր ՀՀ Կոտայքի և Լոռու մարզերի սահմանագլխին՝ Փամբակի լեռնաշղթայի կենտրոնական մասում։ Հայտնաբերվել է 1932 թվականին, ուսումնասիրվել 1950 թվականին։ Մագմայական հանքավայր է՝ առաջացած վերին էոցեն-օլիգոցենում, բաղկացած է խոշոր (45 կմ²) կալիում-ալկալիական օղակային ներժայթուքից և հրաբխային ապարներով եզրավորված կենտրոնական զանգվածից։ Al2O3-ի ալկալիների մեծ պարունակությամբ նեֆելինային սիենիտները Al-ի, հազվագյուտ տարրերի (Rb, Cs, Li, Be, Nb և այլն), սոդայի, պոտաշի և կալցիումի մոնոսիլիկատի հումք են։ Գործնական նշանակություն ունեն 21, 5-23, 5% Al2O3 պարունակող կեղծ լեյցիտային նեֆելինային սիենիտները, որոնք ձգվում են կենտրոնական ապարազանգվածում․ երկարությունը՝ 1, 3-3 կմ, լայնությունը՝ 100-200 մ։ Հանքանյութի կարևոր բաղադրիչներն են՝ Al2O3 (22, 6%), K2O (8, 85%), Na2O (4, 36%)։
Այոս Ամվրոսիոս

Անվան այլ կիրառումների համար տե՛ս՝ Այոս Ամվրոսիոս (այլ կիրառումներ)Այոս Ամվրոսիոս (հուն․՝ Άγιος Αμβρόσιος, թուրքերեն՝ Esentepe), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 1800 մարդ։


=== Քույր քաղաքներ ===
 Կիրիկալե, Թուրքիա
 Կարտալ, Թուրքիա


== Բնակչություն ==


== Ծանոթագրություններ ==
Ռաֆֆի Ադալյան

Ռաֆֆի Մարտիրոսի Ադալյան (հունիսի 12, 1940(1940-06-12), Երևան, Հայկական ԽՍՀ, ԽՍՀՄ), հայ նկարիչ, ջութակահար։
ՀՀ ժողովրդական նկարիչ Ռուբեն Ադալյանի և գրող Նորայր Ադալյանի եղբայրն է։


== Կենսագրություն ==
1966 թվականին ավարտել է Երևանի Կոմիտասի անվան պետական կոնսերվատորիան։
Գեղանկարչություն և նկարչություն սովորել է եղբորից՝ նկարիչ Ռուբեն Ադալյանից, և ազատ ունկնդրի կարգավիճակով հաճախել է Երևանի գեղարվեստա-թատերական ինստիտուտ։
Աշխատել է Հայաստանի պետական սիմֆոնիկ նվագախմբում։
1992 թվականից ապրում և ստեղծագործում է ԱՄՆ-ում։


== Ստեղծագործական գործունեություն ==
Ադալյանի գործերը հայկական ավանգարդիստական ուղղության աչքի ընկնող երևույթներից են («Չգրված երգ», 1969, «Թափառող ոգիներ», 1980-ական թթ., «Հայաստան», 1987, վերջին երկուսը՝ նկարաշարեր)։ Ձևավորել է «Մեծ աշխարհի մեր անկյունը» (1982, ԵԴԹ) ներկայացումը։


== Ցուցահանդեսներ ==
Անհատական ցուցահանդեսներ է ունեցել՝ 

Երևան (1991, 2000, 2010)
Լոս Անջելես (1997)Գործերից պահվում են Հայաստանի ազգային պատկերասրահում, Ժամանակակից արվեստի թանգարանում։


== Ծանոթագրություններ ==


== Արտաքին հղումներ ==
Երևանի ժամանակակից արվեստի թանգարանի կայքը Archived 2016-03-04 at the Wayback Machine.
Ռաֆֆի Ադալյան
Օտարագիր հայ գրողների ցանկ

Օտարագիր հայ գրողների ցանկ
Օտարալեզու հայ գրականությունը գոյություն ունի գրեթե այնքան ժամանակ, որքան ժամանակ գոյություն ունի հայկական սփյուռքը։ Սակայն օտարագիր հայազգի գրողների ներկայությունը հատկապես նկատելի եղավ 20-րդ դարի 30-ականներից։


== Անգլիագիր հայ գրողներ ==
Փիթեր Բալաքյան
Հարոլդ Բոնդ
Նենսի Գրիգորյան
Դավիթ Խրդյան
Փիթեր Նաջարյան
Վիլյամ Սարոյան
Լևոն Զավեն Սյուրմելյան
Դայանա Տեր-Հովհաննիսյան


== Ֆրանսագիր հայ գրողներ ==
Արթյուր Ադամով
Շառլ Ազնավուր
Վահե Գոդել
Անրի Թրուայա
Լևոն Կերտան
Վահե Քաչա


== Իսպանագիր հայ գրողներ ==
Ալիսիա Կիրակոսյան


== Ռուսագիր հայ գրողներ ==
Նորա Ադամյան
Էդուարդ Ասադով
Սավա Դանգուլով
Վարդգես Թևեքելյան
Մարիետա Շահինյան
Մարիամ Պետրոսյան
Կոստանտին Սերեբրյակով
Սեդա Վերմիշևա


== Ռումինագիր հայ գրողներ ==
Յոն Բարբուն
Միհայ Էմինենսկու
Կարապետ Իբրըիլյանու
Շտեֆան Հակոբյան


== Իտալագիր հայ գրողներ ==
Անժել-Արաքսի Գույումճյան
Հրանտ Նազարյան


== Հունգարագիր հայ գրողներ ==
Մորից Լուկաչ
Անջեյ Մանդալյան


== Բուլղարագիր հայ գրողներ ==
Սևդա Սևան


== Լեհագիր հայ գրողներ ==
Կայեթանոս Աբգարովիչ
Թոմաս Գոնզագա

Թոմաս Գոնզագա (պորտ.՝ Tomás Antônio Gonzaga, օգոստոսի 11, 1744(1744-08-11), Miragaia, Պորտու - մոտ 1810[…], Մոզամբիկ կղզի, Ilha de Moçambique District, Nampula Province, Portuguese Mozambique, Պորտուգալիա), բրազիլացի բանաստեղծ, փաստաբան և հասարակական գործիչ։
Մինաս Ժերայսի դավադրության ղեկավարներից մեկը (1789)։


== Կենսագրություն ==
Թոմաս Գոնզագան ծնվել է Պորտուգալիայում, սակայն մանկությունն ու պատանեկությունն անցկացրել է Բահիայում։ Վերադառնալով Պորտուգալիա՝ Գոնազագան բարձրագույն կրթություն է ստացել Կոիմբրիի համալսարանի իրավագիտության ֆակուլտետում, որից հետո սկսել է զբաղվել իրավաբանական գործունեությամբ։
1782 թվականին Գոնզագան տեղափոխվեց Բրազիլիա և նշանակվեց Վիլա-Ռիկա քաղաքի դատախազ։ Բրազիլիայում Գոնզագան անդամակցում էր ազատ մտածող բանաստեղծների հանրությանը, որը շուտով վերածվեց գաղտնի քաղաքական կազմակերպության։ Այն հակապորտուգալական դավադրության ծրագիր էր նախապատրաստում, սակայն 1789 թվականի մայիսին դավադրությունը բացահայտվեց, իսկ նրա մասնակիցները ձերբակալվեցին։ 1792 թվականին Գոնզագան, ինչպես և մյուս դավադիրները, դատապարտվեց մահվան։ Հետագայում դատավճիռը փոխարինվեց ցմահ աքսորով Մոզամբիկում։
Գոնզագան իր կյանքի մնացած մասն անցկացրեց Մոզամբիկ կղզում, որտեղ էլ 1810 թվականին մահացավ։


== Ստեղծագործություն ==
Թոմաս Գոնզագայի պոեզիային բնորոշ են լուսավորչական ռեալիզմի և սենտիմենտալիզմի, իսկ ստեղծագործության վերջին շրջանին՝ նաև ռոմանտիզմի տարրերը։ Այսպես, 1792 թվականին գրված «Դիրսեև Մարիլիա» բանաստեղծությունների ժողովածուի առաջին մասն առանձնանում է ձևի անմիջականությամբ և պարզությամբ, իսկ երկրորդ մասում, որն ավարտել է 1799 թվականին, զգացվում են նախառոմանտիզմի տարրերը։
Գոնզագային է վերագրվում «Չիլիական նամակներ» (գրվել է 1788-1789 թվականներին, հրատարակվել՝ 1835 թվականին) անանուն երգիծական պոեմի հեղինակային իրավունքը։ Այն համարվում է լուսավորչական ռեալիզմի ակնառու օրինակը և 18-րդ դարի ամենակարևոր երգիծական ստեղծագործություններից մեկը։


== Հետաքրքիր փաստեր ==
1825 թվականին Ալեքսանդր Պուշկինը գրել է «Պորտուգալերենից» բանաստեղծությունը, որը Գոնզագայի «Դիրսեև Մարիլիա» հավաքածուի էլեգիաներից մեկի՝ «Հուշագրություններ»-ի (պորտ.՝ Recordações) ազատ թարգմանությունն է։


== Ծանոթագրություններ ==
Սուրբ Պանտելեյմոն եկեղեցի (Պավլովկա)

Սուրբ Պանտելեյմոն եկեղեցի (ռուս.՝ Пантелеимоновская церковь), ուղղափառ եկեղեցի Ռուսաստանի Ռոստովի մարզի Կրասնի Սուլինի շրջանի Կիսելյովոյի գյուղական համայնքի Պավլովկա գյուղում։
Տաճարի հասցեն՝ Ռուսաստան, Ռոստովի մարզ, գյուղ Պավլովկա, Կիսելյովոյի գյուղական համայնք։


== Պատմություն ==
1890 թվականին Չերկասկի շրջանի Պավլովսկո-Կունդրյուչենսկի խուտորի վստահված բնակիչները, որոնք պատկանում էին Գուկովո-Գնիլուշանսկի խուտորի Սուրբ Նիկողայոս եկեղեցու ծխին, դիմել են Դոնի և Նովոչերկասկի արքեպիսկոպոսին՝ Սուրբ մեծ նահատակ Պանտելեյմոնի անունով եկեղեցի կառուցելու խնդրանքով։ Եկեղեցին նվիրվում էր 1888 թվականի հոկտեմբերի 17-ին գնացքի վթարի ժամանակ կայսր Ալեքսանդր III-ի և նրա ընտանիքի փրկությանը։
Թույլտվությունը տրվել է, սակայն տաճարի շինարարությունը սկսվել է միայն 15 տարի անց։ 1902 թվականից եկեղեցին կառուցել է կապալառու Վասիլևը։ Եկեղեցին կառուցվել է խուտորի համայնքի հաշվին։
1905 թվականին եկեղեցին կառուցվել է, և 1905 թվականի հոկտեմբերի 26-ին օծվել։ Նոր քարե եկեղեցին դրսից պատվել էր թրծած աղյուսով, այն կանգնած էր քարե հիմքի վրա, ծածկված էր թերթային երկաթով։ Եկեղեցուն կից կառուցվել էր զանգակատուն։ Եկեղեցին ցանկապատված էր քարե ցեմենտապատ հիմքով երկաթե պարիսպով։ Կառուցված եկեղեցում կար մի աթոռ՝ հանուն Սուրբ մեծ նահատակ Պանտելեյմոնի։
Սուրբ Սինոդը որոշել էր եկեղեցու անձնակազմը, որը ներառում էր քահանա, սաղմոսասաց, նշխարաթուխներ։ Եկեղեցու շրջակայքում ծխականները առաքյալների թվով տնկել էին 12 բարդի։
Եկեղեցին վարում էր չափաբերական մատյան, կար 50 եկեղեցական գրքով, «Կորմչի» և «Դուխովնիե բեսեդի» («Հոգևոր զրույցներ») ամսագրերով գրադարան։
Հայրենական մեծ պատերազմից առաջ ծիսակատարությունները եկեղեցում դադարեցին։ 1943 թվականին տաճարը վերաբացվեց, 1961 թվականին կրկին փակվեց, նրա վրայից պոկվեցին գմբեթները։ Հետագայում տաճարում կոլտնտեսության հացահատիկի շտեմարանն էր, տաճարն աստիճանաբար խարխլվում ու փլվում էր։
1995 թվականին եկեղեցին փորձել են վերականգնել, սակայն՝ ապարդյուն։ Եկեղեցին ընդգրկված չէ պահպանվող հուշարձանների ցանկում։
2015 թվականին Պավլովկա գյուղում տեղի բնակիչների միջոցներով բացվեց Սուրբ Պանտելեմոն եկեղեցու աղոթատունը։ Այդ մատուռը գտնվում էր քահանայի նախկին տանը։ Այստեղ էր բերվել Սուրբ Պանտելեյմոն եկեղեցու սրբապատկերների մի մասը։ Նոր մատուռում ծիսակատարություններն անցկացվում են եկեղեցական տոների ժամանակ։


== Կղերականություն ==
Կոսմաչով Պյոտր Պետրովիչ (1906-1910)
Մորոզով Յակով Յակովլևիչ (1910-1917)Ներկայում մատուռում ծիսակատարություններ է անցկացնում Կրասնի Սուլին քաղաքի Ալեքսանդր Նևսկու ծխի քահանա Վիկտոր Լիտվինովը։


== Գրականություն ==
Кудрявцев В. История хутора Павловка / В. В. Кудрявцев // Сулинская земля: страницы истории. – Ростов н/Д., 1999. – С.20-27.
Мякинченко В. Павловка / В. А. Мякинченко // Сулин и сулинцы: слов. – справ. – Красный Сулин, 2002. – С.73, 110.


== Հղումներ ==
Село Павловка Красносулинского района
Пантелеимоновский храм
В Красносулинском районе появился новый храм
Տուֆարա

Տուֆարա (իտալերեն՝ Tufara), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1120 մարդ, բնակչության խտությունը կազմում է 585 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 86010, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 718121
Էլեկտրոնային փոստ՝ comuneditufara@virgilio.it
Պաշտոնական կայք՝ http://www.comune.tufara.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օլյակ Ներքին

Օլյակ Ներքին, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 8 կմ հարավ՝ Օլյակ գյուղից 2.5 կմ հարավ-արևելք՝ Օլյակ Վերին գյուղից 4 կմ հարավ-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գագիկ Գրիգորյան (պետական գործիչ)

Անվան այլ կիրառումների համար տե՛ս՝ Գագիկ Գրիգորյան (այլ կիրառումներ)Գագիկ Ռաֆիկի Գրիգորյան (հուլիսի 22, 1956(1956-07-22), Երևան, Հայկական ԽՍՀ, ԽՍՀՄ), հայ տնտեսագետ։ ՀՀ պետական գործիչ։


== Կրթություն ==
1974-1979 թթ. սովորել և գերազանցությամբ ավարտել է Երևանի Ժողովրդական տնտեսության ինստիտուտը՝ «վարկ» մասնագիտությամբ, տնտեսագետի որակավորմամբ։


== Աշխատանքային գործունեություն ==
1979-1981 թթ. - ծառայել է Խորհրդային բանակում։
1981-1983 թթ. - աշխատել է «Հայուղևորտրանս» տրեստում որպես ավագ տնտեսագետ։
1983-1998 թթ. - «Հայավտոկայարան» ՓԲԸ գլխավոր տնօրենի տեղակալ։
1998-2000 թթ. - ՀՀ տրանսպորտի նախարարության արտաքին կապերի վարչության պետի տեղակալ։
2000-2002 թթ. - ՀՀ տրանսպորտի և կապի նախարարության արտաքին կապերի վարչության պետ։
2002-2012 թթ. - ՀՀ տրանսպորտի և կապի նախարարության աշխատակազմի արտաքին կապերի և ծրագրերի վարչության պետ։
2012-2013 թթ. - ՀՀ տրանսպորտի և կապի նախարարության աշխատակազմի ղեկավարի պաշտոնակատար։
2013 թ. հուլիսի 25-ին ՀՀ կառավարության որոշմամբ նշանակվել է ՀՀ տրանսպորտի և կապի նախարարության աշխատակազմի ղեկավար։
2017 թվականի մայիսի 31-ին ՀՀ վարչապետի որոշմամբ նշանակվել է նշանակել Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարի առաջին տեղակալ։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
VIVA Polska

VIVA Polska, լեհական երաժշտական-ժամանցային ուղղվածության հեռուստաալիք, հեռարձակումը սկսել է 2000 թվականի հունիսի 10-ին։
2000 թ. հունիսին «VIVA MEDIA AG» հոլդինգը հիմնում է գերմանական VIVA հեռուստաալիքի լեհական տարբերակը։ 2000 թվականին ալիքը հեռարձակվում էր օրական 6 ժամ։ 2001 թվականի հունվարի 2-ից սկսում է հեռարձակվել Hotbird արբանյակից։ Այն ժամանակ VIVA Polska-ն հեռարձակվում էր 11:00-19:00 ժամերին, իսկ մնացած ժամերին եթերում էր գերմանական VIVA ալիքի հաղորդումները։ Նույն թվականի ամռանը լեհական տարբերակը երկարացնում է իր հեռարձակումը 3 ժամով, և արդեն եթերում էր 11:00-22:00։ 2002 թ. ապրիլի 1-ից հեռուստաալիքի սկսեց շուրջօրյա հեռարձակել միայն սեփական հաղորդումները։
2004 թվականի հունիսի վերջին սկսեցին լուրեր տարածվել, որ Viacom հոլդինգը գնել է հեռուստաալիքը VIVA MEDIA-ից։ Եթերային ցանկում փոփոխություններ եղան, և հեռուստաալիքը սկսեց ցուցադրել հիմնականում ամերիկյան երաժշտություն։
2005 թ. դեկտեմբերի 1-ին հեռուստաալիքի ռեբրենգինգ անցկացվեց։ Հեռուստաալիքը Hot Bird արբանյակում տեղափոխվեց Viacom-ի փաթեթ, էկրանի ներքին մասում հայտնվեց SMS-ծառայությունների գովազգ։ Նույն ամսում ալիքի կենտրոնը տեղափոխվեց Լոնդոն։
2009 թ. հունիսի 22-ին մեկնարկեց հեռուստաալիքի նոր գրաֆիկական դիզայնը։
2010 թ. հունիսի 10-ին հեռուստաալիքը նշեց իր ստեղծման տասնամյա հոբելյանը։
2012 թ. ապրիլին փոխվեց ալիքի թույլատրությունը - 480х576 -ից՝ 720х576, իսկ հուլիսի 17-ից փոխարինվեց ալիքի պատկերանիշը, և նույն օրվանից սկսեց հեռարձակվել 16:9 ֆորմատով և կոդավորվեց, որից հետո հասանելի դարձավ միայն Լեհաստանի տարածքում։ Հեռուստակենտրոնը Լոնդոնից տեղափոխվեց Ամստերդամ։
2012 թ. աշնանը հեռուստաալիքի եթերում պակասեց երաժշտության ցուցադրման հատկացված ժամանակը, ավելացել են ժամանցային հաղորդումներ և շոուներ։
2013 թ. փետրվարի 1-ից VIVA Polska հեռուստաալիքի ղեկավարումը ստացել է միջազգային 5FIVE Russia մեդիա ընկերությունը։


== Արտաքին հղումներ ==
Պաշտոնական կայք Archived 2017-10-16 at the Wayback Machine. (Լեհերեն)


== Ծանոթագրություններ ==
Սաութ Բեյ Լեյքերս

«Սաութ Բեյ Լեյքերս» (անգլ.՝ South Bay Lakers), ամերիկյան պրոֆեսիոնալ բասկետբոլային ակումբ, որը գտնվում է Կալիֆորնիա նահանգի Էլ Սեգունդո քաղաքում և հանդես գալիս NBA Ջի լիգայի խաղաղօվկիանոսյան դիվիզիայում։ Հիմնադրվել է 2006 թվականին՝ «Լոս Անջելես Դի-ֆենդերս» անվամբ և հանդիսանում է Բասկետբոլի ազգային ասոցիացիայի (NBA) «Լոս Անջելես Լեյքերսի» սեփականությունը և կրտսեր ակումբը (ֆերմա ակումբ)։ 
Մինչև 2010 թվականը թիմը տնային խաղերի մեծ մասն անցկացրել է Լոս Անջելեսի «Սթեյփլս սենթր» մարզահամալիրում (այժմ հայտնի որպես՝ «Crypto.com Arena»): 


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Մարկ Քուլիր

Մարկ Քուլիր (անգլ.՝ Mark Coulier, 1964, Leyland, Լանկաշիր, Լանկաշիր, Անգլիա, Միացյալ Թագավորություն), գրիմի բրիտանացի նկարիչ, հատուկ էֆեկտների ու պրոթեզային դիմահարդարման (Prosthetic makeup / Special make-up effects / FX prosthesis, երբ մաշկի վրա առաջնային կոսմետիկական էֆեկտի ստացման համար օգտագործվում են պրոթեզավորումը, ծեփակերտումը և ձուլումը) մասնագետ։ Արժանացել է երկու «Օսկարի» («Գրանդ Բուդապեշտ հյուրանոց» (2014), «Երկաթե լեդին» (2011), երկու «Էմմի» («Արաբական գիշերներ» (2000), «Մեծն Մերլինը» (1998) և երկու BAFTA («Գրանդ Բուդապեշտ հյուրանոց», «Երկաթե լեդին») մրցանակների։


== Կարիերա ==
Կինոնախագծերի թվում, որոնց վրա աշխատել է Քուլիրը, ընդգրկված են Հարրի Փոթերի մասին ֆիլմերի շարքը (այդ թվում նաև «Ֆանտաստիկ գազաններ ու որտեղ գտնել դրանց»), «Իքս մարդիկ։ Առաջին դաս», «Մումիան վերադառնում է», «Աստղային պատերազմներ։ Էպիզոդ I։ Թաքնված սպառնալիք», «Երկաթե լեդին», «Գրանդ Բուդապեշտ հյուրանոց», «Սուսպիրիա», «Մրցարշավ», «Նախապատրաստվի առաջին խաղացողը», «Յուրայի դարաշրջանի աշխարհը 2» և «Բոհեմական ռապսոդիա» ֆիլմերը։


== Ընտրյալ ֆիլմագրություն ==
2019 – Պինոկիո / Pinocchio
2018 – Սուսպիրիա / Suspiria
2015 – 007: Սպեկտր / Spectre
2015 – Ծովի սրտում / In the Heart of the Sea
2014 – «Գրանդ Բուդապեշտ» հյուրանոց / The Grand Budapest Hotel
2014 – Դրակուլա / Dracula Untold
2013 – Համաշխարհային պատերազմ Զ / World War Z
2011 – Երկաթե լեդին / The Iron Lady
2011 – Հարրի Փոթերը և Մահվան պարգևները։ Մաս 2 / Harry Potter and the Deathly Hallows – Part 2
2011 – Իքս մարդիկ։ Առաջին դաս / X-Men: First Class
2010 – Հարրի Փոթերը և Մահվան պարգևները։ Մաս 1 / Harry Potter and the Deathly Hallows – Part 1
2009 – Հարրի Փոթերը և Խառնածին արքայազնը / Harry Potter and the Half-Blood Prince
2007 – Հարրի Փոթերը և Փյունիկի միաբանությունը / Harry Potter and the Order of the Phoenix
2005 – Հարրի Փոթերը և Կրակի գավաթը / Harry Potter and the Goblet of Fire
2003 – Երևելի ջենտլմենների լիգա / The League of Extraordinary Gentlemen
2001 – Հարրի Փոթերը և Փիլիսոփայական քարը / Harry Potter and the Philosopher’s Stone
2001 – Մումիան վերադառնում է / The Mummy Returns


== Ծանոթագրություններ ==


== Արտաքին հղումներ ==
Մարկ Քուլիր Internet Movie Database կայքում
Mark Coulier's Coulier Creatures Archived 2018-08-14 at the Wayback Machine.
Խաղաթղթե տնակ (հեռուստասերիալ)

«Խաղաթղթե տնակ» (անգլ.՝ House of Cards), ամերիկյան վեբ սերիալ քաղաքական թրիլլեր ժանրում՝ ստեղծված Բո Ուիլիմոնիի կողմից։ BBC–ի համանուն մինի–սերիալի ադապտացիան է՝ նկարահանված Մայքլ Դոբսի նույնանուն վեպի հիման վրա։
Շոուի առաջին եթերաշրջանի առաջնախաղը՝ 13 էպիզոդներից, կայացել է Նեթֆլիքսում 2013 թվականի փետրվարի 1–ին։ Սերիալի գործողությունները տեղի են ունենում Վաշինգտոնում։ Երկրորդ եթերաշրջանի նկարահանումները, կրկին 13 սերիաներից, տևել են 2013 թվականի ապրիլից մինչև նոյեմբեր և եթեր հեռարձակվել 2014 թվականի փետրվարի 14–ին։ Երրորդ եթերաշրջանի առաջնախաղը կայացել է 2015 թվականի փետրվարի 27–ին Նեթֆլիքսում։ Չորրորդ եթերաշրջանը էկրան է բարձրացել 2016 թվականի մարտի 4–ին։ 2016 թվականի հունվարին հայտնի է դարձել, որ սերիալը երկարացվել է մինչև հինգերորդ եթերաշրջան։ 2017 թվականի դեկտեմբերին լուրեր են շրջանառվել հինգերորդ եթերաշրջանից հետո սերիալի փակման մասին։ Սակայն 2018 թվականին սերիալը երկարացվել է մինչև 6–րդ եթերաշրջան, որն էլ դարձել է ավարտը։ Վեցերորդ եթերաշրջանի առաջնախաղը կայացել է Նեթֆլիքսում 2018 թվականի նոյեմբերի 2–ին։


== Մրցանակներ և անվանակարգեր ==


=== Մրցանակներ ===
2015 – «Ոսկե գլոբուս»
«Ոսկե գլոբուս» մրցանակ տղամարդու լավագույն դերի համար հեռուստատեսային սերիալում (Քևին Սփեյսի)


=== Անվանակարգեր ===
2015 – «Ոսկե գլոբուս»
Լավագույն դրամատիկ սերիալ
Կանացի լավագույն դեր դրամատիկ սերիալում (Ռոբին Ռայթ)


== Ծանոթագրություններ ==


== Արտաքին հղումներ ==
Հարցազրույց «Խաղաթղթե տնակ» վեպի հեղինակ և սերիալի գործադիր պրոդյուսեր Մայքլ Դոբսի հետ
Հարցազրույց սերիալում կանացի գլխավոր դերակատարուհու՝ Ռոբին Ռայթի հետ
Սերդարիա

Սերդարիա, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևելյան կողմում, գետահովտում, գյուղամիջյան ճանապարհի վրա։ Մտնում էր Գիրդի գյուղախմբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Unbreakable (ալբոմ, Scorpions)

Unbreakable (անխորտակելի), Scorpions գերմանական ռոք խմբի տասնհինգերորդ ալբոմ։ Ալբոմի թողարկումը կայացել է 2004 թվականի մայիսի 3-ին։


== Ալբոմի մասին ==

Մի քանի տարի տարբեր ոճերում փորձերից հետո, Scorpions-ը թողարկել են ալբոմ իրենց հարազատ հարդ ռոք ոճում։ Սկավառակը դարձել է առաջինը նրանց նոր բաս կիթառահար Պավել Մոնչիվոդայի համար։
Հայտնի հիթ-շքերթներում ալբոմը չի նշվել, բայց ստացել է քննադատների կողմից դրական գնահատականներ։ Allmusic կայքը նկարագրել է Unbreakable ալբոմը որպես Scorpions-ի «ամենածանր» ալբոմների մեկը։ Խումբը շրջագայություն է անցկացրել Unbreakable-ի աջակցման համար։


== Կոմպոզիցիաների ցանկ ==

¹ Բոնուս երգ ալբոմի ճապոնական հրատարակության համար


== Ձայնագրման մասնակիցներ ==
Կլաւոս Մայնե՝ վոկալ
Մաթիաս Յաբս՝ կիթառ, ակուստիկ կիթառ, սլայդ կիթառ, բեք վոկալ
Ռուդոլֆ Շենկեր՝ ռիթմ կիթառ, ակուստիկ կիթառ, բեք վոկալ
Պավել Մոնչիվոդա՝ բաս կիթառ
Ջեյմս Կոտակ՝ հարվածայիններ, բեք վոկալ


== Հյուրեր ==
Koen van Baal՝ ստեղնավոր
Բարի Սպարքս՝ բաս կիթառ «Love’em or Leave’em»-ում
Ինգո Պովիտցեչ՝ բաս կիթառ «Remember The Good Times (Retro Garage Mix)»-ում
Ralph de Jongh՝ բեք վոկալ
Joss Mennen՝ բեք վոկալ
Ալեքս Յանսեն՝ բեք վոկալ
Jody’s Kids Choir՝ վոկալ


== Հիթ-շքերթներ ==


== Ծանոթագրություններ ==


== Արտաքին հղումներ ==
Unbreakable ալբոմը Scorps.ru-ում
https://web.archive.org/web/20120616213050/http://www.the-scorpions.com/english/discography/records/unbreakable.asp Unbreakable ալբոմ
Կրասնոպոլե (գյուղ, Նեխաևսկի շրջան)

Անվան այլ կիրառումների համար տե՛ս՝ ԿրասնոպոլեԿրասնոպոլե (ռուս.՝ Краснополье), գյուղ Ռուսաստանի Վոլգոգրադի մարզի Նեխաևսկի շրջանի կազմում։
Բնակչությունը վերջին գրանցված տվյալներով կազմում էր 580 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոտալբո

Սոտալբո (իսպ.՝ Sotalbo), բնակավայր և մունիցիպալիտետ Իսպանիայում։ Գտնվում է Ավիլա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Ավիլա շրջանում։ Բնակչությունը՝ 229 մարդ (2013 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Կանայք Հայաստանում

Կանայք Հայաստանում ունեն տղամարդկանց հավասար իրավունքներ, ներառյալ ընտրելու իրավունք, Հայաստանի առաջին հանրապետության ստեղծումից ի վեր։ 1919 թ. Հունիսի 21-ին և 23-ին Հայաստանում տեղի ունեցան առաջին ուղղակի խորհրդարանական ընտրությունները համընդհանուր ընտրական իրավունքի ներքո. 80 տեղանոց օրենսդիր մարմինը, որը պետք է հաստատեր հայկական պետականության հիմքերը, պարունակում էր երեք կին պատգամավորներ՝ Կատարինե Զալյան-Մանուկյան, Պերճուհի Պարտիզպանյան-Բարսեղյան և Վարվառե Սահակյան։
Ներկայիս Հայաստանի Հանրապետության սահմանադրությունը ընդունվել է 1991 թվականին և պաշտոնապես երաշխավորում է սեռական հավասարությանը։ Դա թույլ է տալիս հայ կանանց տղամարդկանց հետ հավասար հնարավորություն ունենալ մասնակցելու Հայաստանի կյանքի բոլոր ոլորտներում։


== Աշխատանք և բիզնես ==
Համաձայն 2011 թվականին Grant Thornton International կազմակերպության կողմից անցկացրած բիզնես հարցմանն, 2010 թվականին Հայաստանի բարձրագույն կառավարչական պաշտոնների 29%-ը զբաղեցրել են կանայք։ Սակայն 2011 թվականին այդ ցուցանիշը իջել է մինչև 23%։ ՄԱԿ-ի զեկույցին համաձայն, 2011 թվականին դրությամբ քաղաքապետի կամ համայնքապետի պաշտոնում Հայաստանում գործում էր 24 կին։ Եվս 50 կին զբաղեցնում էին ավելի ցածր աստիճանի վարչական պաշտոններ։


== Սեռով պայմանավորված հղիության ընդհատում ==
Հայրապետական հասարակական նորմերի պատճաով Սեռով պայմանավորված հղիության ընդհատումը լուրջ խնդիր է Հայաստանում, քանի որ բազմաթիվ հայաստանցիների համար նախընտրելի է ունենալ արական սեռի զավակ, քան իգական։ Այնուամենայնիվ, ուժեղ արտագաղթի, այդ թվում նաև «ուղեղների արտասոհքի», պատճառով երիտասարդ հայ տղամարդիկ մեկնում են այլ երկրներ արտագնա աշխատանքի, որի արդյունքում Հայաստանում երիտասարդ կանանց թիվն ավելի մեծ է, քան երիտասարդ տղամարտկանց, մանավանդ 15-29 տարեկանների շրջանակում, որոնց մեջ կանայք կազմում են 55,8%։


== Ծանոթագրություններ ==


== Արտաքին հղումներ ==
Zohrab Center Book of the Week: The Other Voice: Armenian Women's Poetry Through the Ages. Retrieved 22 May 2014.
Women’s Resource Center Armenia
Armenia: Women Suffer in Silence Archived 2014-10-28 at the Wayback Machine.. Amnesty.org. 13 November 2008. Retrieved 18 June 2013.
Women's Organisations Armenia Archived 2021-01-30 at the Wayback Machine.
Սիմոն վան դեր Մեեր

Սիմոն վան դեր Մեեր (հոլ.՝ Simon van der Meer, նոյեմբերի 24, 1925(1925-11-24)[…], Հաագա, Նիդերլանդներ - մարտի 4, 2011(2011-03-04)[…], Ժնև, Շվեյցարիա), նիդերլանդացի ֆիզիկոս, ստացել է ֆիզիկայի ասպարեզում 1984 թվականի Նոբելյան մրցանակ, համատեղ Կառլո Ռուբիայի հետ թույլ փոխազդեցությունների կրող W և Z դաշտերի քվանտների հայտնաբերմանն ուղղված նախագծում հսկայական ներդրման համար։
Վան դեր Մեերը հայտնաբերել է արագացուցիչներում ճառագայթների ստոխաստիկ սառեցման մեթոդ, որը թույլ տվեց հայտնաբերել W- և Z-բոզոններ ՑԵՌՆի SPS կոլայդերի վրա UA1 գիտափորձի ընթացքում, որն անց էր կացվում Կառլո Ռուբիայի ղեկավարության տակ։
Վան դեր Մեերը հանդիսանում է Նիդերլանդական թագավորական գիտությունների ակադեմիայի անդամ 1984 թվականից, ինչպես նաև Միջազգային գիտությունների ակադեմիայի անդամ։


== Գրականություն ==
Vinod Chohan (ed.) (CERN)։ «Simon van der Meer and his legacy to CERN and particle accelerators» (անգլերեն)։ arXiv:1212.4320 


== Ծանոթագրություններ ==


== Արտաքին հղումներ ==
Վան դեր Մեեր «Ստոխաստիկ սառեցում և հակապրոտոնների կուտակում». Նոբելյան դասախոսություն // Ֆիզիկական գիտությունների հաջողություններ, հատոր 147, թողարկում 2, հոկտեմբեր 1985։
Նոբելյան կոմիտեյի կայքում տեղեկություններ (անգլ.).
Ոճիր և պատիժ (ֆիլմ, 1969)

«Ոճիր և պատիժ» (ռուս.՝ «Преступление и наказание»), խորհրդային ​​գեղարվեստական ​​կինոնկար, նկարահանվել է 1969 թվականին ռեժիսոր Լև Կուլիջանովի կողմից՝ Ֆյոդոր Դոստոևսկու համանուն վեպի սյուժեի հիման վրա։ Տատյանա Բեդովայի համար սա եղել է առաջին դերը կինոյում։


== Սյուժե ==
Ուսանող Ռոդիոն Ռասկոլնիկովը, ցանկանալով փորձարկել մարդկանց «դողացող արարածների» ու «Նապոլեոնների» բաժանելու իր տեսությունը, կացնով սպանում է պառավ վաշխառուին ու նրա քրոջը, որն այդ ժամանակ պատահաբար գտնվում էր բնակարանում։ Արածը սարսափեցնում է Ռոդիոնին։ Ռասկոլնիկովը շփոթված է, նա չի կարող իր գտնել տեղը։ Նրա քույրը՝ Դունյան, պատրաստվում է ամուսնանալ առանց սիրո, «արտասովոր մարդու» վերաբերյալ տեսությունը քանղվում է աչքի առաջ, իսկ ինքը՝ Ռոդիոնը, ավելի ու ավելի է խորանում վախերի ու մղձավանջների անդունդը։ Քննիչ Պորֆիրի Պետրովիչը, որը հետաքննում է վաշխռուի սպանությունը, ավելի ու ավելի է մոտենում Ռասկոլնիկովին։ Ճակատագիրը նրան մղում է Սոնեչկա Մարմելադովայի մոտ։ Առանց ծնողների մնացած երիտասարդ աղջիկը գոյատևելու համար ստիպված էր «գնալ դեղին տոմսով»։ Հենց նա է համոզում Ռոդիոնին խոստովանել սպանությունը։ Ռասկոլնիկովը գնում է ոստիկանություն և խոստովանում իր արածի մասին։


== Դերերում ==
Գեորգի Տարատորկին – Ռոդիոն Ռոմանովիչ Ռասկոլնիկով, գլխավոր հերոս
Ինոկենտի Սմոկտունովսկի – Պորֆիրի Պետրովիչ, քննիչ
Տատյանա Բեդովա – Սոֆյա Սեմյոնովնա Մարմելադովա, մարմնավաճառ, Ռասկոլնիկովի սիրելին
Վիկտորյա Ֆեոդորովա – Ավդոտյա Ռոմանովնա Ռասկոլնիկովա, Ռոդիոնի քույրը
Էֆիմ Կոպելյան – Արկադի Իվանովիչ Սվիդրիգայլով, հողատեր
Եվգենի Լեբեդև – Սեմյոն Զախարովիչ Մարմելադով, Սոնյայի հայրը
Մայա Բուլգակովա – Կատերինա Իվանովնա Մարմելադովա, Սոնյայի խորթ մայրը
Իրինա Գոշևա – Պուլխերիա Ալեքսանդրովնա Ռասկոլնիկովա, Ռոդիոնի մայրը
Վլադիմիր Բասով – Պյոտր Պետրովիչ Լուժին
Ալեքսանդր Պավլով – Դմիտրի Պրոկոֆևիչ Ռազումիխին, Ռասկոլնիկովի ընկերը
Ելիզավետա Էվստրատովա – Ալյոնա Իվանովնա, ծեր կին-գրավատուն
Լյուբով Սոկոլովա – Լիզավետա, Ալյոնա Իվանովնայի քույրը
Իննա Մակարովա – Նաստասյա
Վալերի Նոսիկ – Ալեքսանդր Գրիգորևիչ Զամետով
Յուրի Մեդվեդև – Անդրեյ Սեմյոնովիչ Լեբեզյատնիկով, Լուժինի ընկերը
Եվգենի Լազարև – Զոսիմով
Յուրի Սարանցև – լեյտենանտ Իլյա Պետրովիչ
Յուրի Վոլկով – Նիկոդիմ Ֆոմիչ
Կոնստանտին Ադաշևսկի – կառապան
Նիկոլայ Աֆանասևսկի – պատկառելի պաշտոնյա
Անատոլի Աբրամով – դռնապան
Վլադիմիր Վասիլև – երգեհոնահար
Եվգենի Գուրով – ռեստորանի այցելու
Սերգեյ Նիկոնենկո – Նիկոլայ
Վլադիմիր Նոսիկ – պանդոկի ծառա
Պյոտր Ռեպնին – բժիշկ
Ձիդրա Ռիտենբերգա – Լուիզա Իվանովնա
Վիկտոր Ռոժդեստվենսկի – քահանա
Նիկոլայ Ռոմանով – պաշտոնյա
Իվան Ռիժով – Տիտուս Վասիլևիչ, բանվոր
Էրիկա Ֆերդա – Ամալյա Իվանովնա Լիպպվեխզել
Վիկտոր Չեքմարյով – առևտրական, Պորֆիրի Պետրովիչի օգնականը
Անատոլի Յաբբարով – հյուր հոգեհանգստի ժամանակ
Վլադիմիր Բելոկուրով – պանդոկապան (լուսագրերում նշված չէ)


== Նկարահանող խումբ ==
Սցենարի հեղինակներ՝ Լև Կուլիջանով, Նիկոլայ Ֆիգուրովսկի
Ռեժիսոր՝ Լև Կուլիջանով
Օպերատոր ՝ Վյաչեսլավ Շումսկի
Նկարիչ՝ Պյոտր Պաշկևիչ
Կոմպոզիտոր՝ Միխայիլ Զիվ
Ձայնի ինժեներ՝ Դմիտրի Բելևիչ


== Ծանոթագրություններ ==
Կալոդենի ճակատամարտ

Կալոդենի ճակատամարտ (անգլ.՝ Battle of Culloden), 1746 թվականի ապրիլի 16-ին հյուսիսային Շոտլանդիայի Կալոդեն բնակավայրի մերձակայքում, Ինվերնեսից ոչ հեռու, Չարլզ էդուարդ Ստյուարտի գլխավորած շոտլանդական աշխարհազորայինների և Կամբերլենդի հերցոգ Վիլհելմ Օգոստոսի գլխավորած կառավարական ուժերի միջև կայացած ճակատամարտ։ Արդյունքում շոտլանդացիները ջախջախվեցին, անձամբ Չարլզը և նրա բանակի մնացորդները կարողացան փրկվել, բայց ոչ երկար ժամանակ։


== Մշակույթում ==
Նկարչության մեջ«An Incident in the Rebellion of 1745» նկար, Դևիդ Մորե, առավել հայտնի որպես «Կալոդենի ճակատամարտ»։
«The Battle of Culloden» նկար, (1746 թ․), Օգաստին ՀեկելԿինոյում«Culloden (film)» (1964 թ․) ռեժիսոր Պիտեր Ուոտկինս։
«Լեռնաբնակները» (1966 թ․) — չորրորդ սերիա։
«Chasing the Deer» (1994 թ․)։
Օտարականը (սերիալ) (2014 թ․)։Երաժշտությունում«Tam kde teče řeka Fleet» երգ, չեխական Hakka Muggies խումբ։
«Crua Chan» երգ, արգինական Sumo խումբ։Գրականությունում«Օտարականը», Դիանա Գեբլդոն, (1991 թ․)։


== Ծանոթագրություններ ==


== Արտաքին հղումներ ==
Տեսաֆիլմ, Մեծ ճակատամարտ, Կալոդեն, 1746» Archived 2012-09-11 at the Wayback Machine.
Ֆիլմ 1964 թ «Կալոդե», Մեծ Բրիտանիա
Ճակատամարտի սխեման
Էսման (ավան, Գլուխովի շրջան)

Էսման (ուկրաիներեն՝ Есмань), ավան Ուկրաինայի Սումիի մարզի Գլուխովի շրջանում։
2001 թվականի տվյալներով Էսման ավանում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վարուժան Աբելյան (իրավաբան)

Անվան այլ կիրառումների համար տե՛ս՝ Վարուժան Աբելյան (այլ կիրառումներ)Վարուժան Սամսոնի Աբելյան (հուլիսի 9, 1950(1950-07-09), Երևան, Հայկական ԽՍՀ, ԽՍՀՄ), հայ իրավաբան, Հայաստանի Հանրապետության վճռաբեկ դատարանի քաղաքացիական և վարչական պալատի պաշտոնաթող դատավոր։ Հայաստանի Հանրապետության վաստակավոր իրավաբան։


== Կենսագրություն ==
Ծնվել է 1950 թվականի հուլիսի 9-ին Երևան քաղաքում։ 1977 թվականին ավարտել է ԵՊՀ իրավաբանական ֆակուլտետը։ 
1969 թվականից մինչև 1975 թվականը հանդիսացել է Լենինյան շրջխորհրդի գործկոմին կից անչափահասների գործերի հանձնաժողովի քարտուղար։ 1975 թվականից մինչև 1979 թվականն աշխատել է Լենինյան շրջխորհրդի գործկոմի բնակտնտեսության վարչության իրավախորհրդատու, այնուհետև՝ շրջգործկոմի իրավախորհրդատու։ 1979 թվականից մինչև 1990 թվականն աշխատել է Երքաղխորհրդի գործկոմի բնակֆոնդի հաշվառման-բաշխման և բնակարանների փոխանակման վարչությունում՝ որպես իրավախորհրդատու, ադմինիստրացիայի անդամ։ 1990 թվականից մինչև 1991 թվականն աշխատել է ՀՀ Թեթև արդյունաբերության նախարարության իրավաբանական բաժնի պետ և գլխավոր արբիտր։ 1991 թվականից մինչև 1998 թվականը հանդիսացել է ՀՀ Գերագույն դատարանի անդամ։ 1998 թվականից մինչև 2015 թ. հուլիսի 10-ը աշխատել է որպես ՀՀ Վճռաբեկ դատարանի քաղաքացիական պալատի դատավոր։ 2015 թ. հուլիսի 10-ին ՀՀ Նախագահի կարգադրությամբ լիազորությունները 2015 թվականի հուլիսի 10-ից համարվել են դադարած՝ 65 տարին (պաշտոնավարման առավելագույն տարիքը) լրանալու կապակցությամբ։


== Պարգևներ և կոչումներ ==
Հայաստանի Հանրապետության վաստակավոր իրավաբան։
Մխիթար Գոշի մեդալ (2015)


== Ծանոթագրություններ ==
Ռուսանովո (այլ կիրառումներ)

Ռուսանովո, կարող է վերաբերել՝

Ռուսանովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Ռուսանովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ֆրանսիական Դահոմեա

Դահոմեա (ֆր.՝ Dahomey), նախկին ֆրանսիական գաղութ Ֆրանսիական Արևմտյան Աֆրիկայի կազմում։
Գաղութը կազմավորվել է 1904 թ.։
Երկրորդ համաշխարհային պատերազմից հետո Չորրորդ ֆրանսիական հանրապետությունը սկսեց ընդլայնել իր գաղութների իրավունքները և Ֆրանսիական Արևմտյան Աֆրիկան մտավ Ֆրանսիական Միության մեջ։ 1958-ին, Հինգերորդ ֆրանսիական հանրապետության ժամանակ Ֆրանսիական Միությունը վերակազմավորվեց Ֆրանսիական Կազմակերպության և Ֆրանսիական Արևմտյան Աֆրիկան դադարեց գոյություն ունենալ։ 1958 թ. դեկտեմբերի 11-ին հռչակվեց Դահոմեայի հանրապետությունը։
Վյատոր

Վյատոր (իսպ.՝ Viator), մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունիցիպալիտետը մտնում է Մեծ Ալմերենսե։ Տարածքը կազմում է 21 կմ2։ Բնակչությունը` 5043 մարդ (2010 թվականի տվյալներով)։ Պրովինցիայի վարչական կենտրոնից գտնվում է 6 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Sistema de Información Multiterritorial de Andalucía
Diputación Provincial de Almería Archived 2005-12-23 at the Wayback Machine.
Անդրեաս Փափովիչ

Անդրեաս Փափովիչ (Պապովիչ, 1809 - սեպտեմբերի 17, 1858(1858-09-17)), հայ բժիշկ, լուսավորիչ, ֆիզիոլոգ, փիլիսոփա։


== Կենսագրություն ==
Անդրեաս Փափովիչը ծնվել է 1809 թվականին Սուչավա (Ռումինիա) քաղաքում։ Նախնական կրթությունը ստացել է ծննդավայրում։ 1831 թվականին ավարտել է Պեշտի (Բուդապեշտի) բժշկական համալսարանը և աշխատել որպես բժիշկ։ 1840-1842 թվականների միջև ընկած ժամանակաշրջանում տեղափոխվել է Կ․ Պոլիս։ Նպաստել է առողջապահության վիճակի բարելավմանը, հռչակվել որպես ժողովրդական բժիշկ։ Փափովիչը գրել է «Արվեստ երկայնակեցության որ է Առողջ՝ երկայն ու երջանիկ ապրելու ուսումը» աշխատությունը (1850), որտեղ շոշափել է նաև փիլիսոփայական հարցեր։ Առաջադրել է մարդու կեցությանը, նրա ձևավորմանն ու առողջությանը վերաբերող բազմաթիվ հարցեր, որոնց առանցքը բնության հետ մարդու կապի, մարդ տեսակի գոյության ու հետագա կատարելագործման գաղափարն է։ Փափովիչը մարդաբանության և նատուրալիզմի ոգով է մեկնել մարդու բնույթը, ժամանակի ֆիզիոլոգիայի, հոգեբանության ու բժշկության նվաճումների հիման վրա բացատրել հոգեֆիզիոլոգիականի պրոբլեմը, մերժել հոգեֆիզիոլոգիական զուգահեռականությունը, հոգեկանը բացատրել գլխուղեղի և նյարդային համակարգի ֆիզիոլոգիական գործունեությամբ։ Փափովիչի փիլիսոփայական հայացքներին բնորոշ է դեիզմը, էվոլյուցիոնիզմը, մասամբ՝ մարդաբանական մատերիալիզմը։


== Գրականություն ==
Թորգոմյան Վ., Անդրէաս բժիշկ Փափովիչ, ՀԱ, 1894, համար 7։
Հարությունյան Է., Հայ փիլիսոփայական միտքը 19-րդ դարի առաջին կեսին, Երևան, 1965։
Ժողովածու (2557)

Ժողովածու (2557), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2557 թվի տակ։ Ձեռագիրը գրվել է 1333, 1554 թվականներին Ղազար սարկավագ գրիչի կողմից։ Ստացողը եղել է Սէթ։ Գրված է թղթի-ի վրա, որը ունի 18,3×13 չափս։ Ձեռագիրը կազմված է 202 թերթից։ Գրված է միասյուն բոլորգիրով։ Ունի տերունական 1, կիսախորան, լուսանցազարդ մանրանկարներ։ Պահպանակը ունի 3 էջ, գրված է՝ մագաղաթ-ի վրա՝ ուղղագիծ երկաթաքարով, զարդագիրով։ Կազմը` կաշեպատ տախտակ դրոշմազարդ, աստառը՝ դեղին մետաքս։Հիշատակարաններ գրչի՝ 131ա, 156բ (1333 թվական), 202բ (1554 թվական) և այլուր, հետագայում 178բ (16֊րդ դար), 180ա (1747 թվական)։


== Բովանդակություն ==
Գր․ Նարեկացւոյ Մատեան ողբերգութեան
Խրատք (Նեղոս, Մակար, Անանիա)։
Հարցմունք միանձանց։
Ի հարանց վարուց։
Պատմութիւն Ալէքսիանոսի։


== Ծանոթագրություններ ==